Neuvoston direktiivi 85/536/ETY, annettu 5 päivänä joulukuuta 1985, korvaavien polttoaineen osien bensiinissä käytöllä saatavasta raakaöljyn säästöstä



Virallinen lehti nro L 334 , 12/12/1985 s. 0020 - 0022

Espanjank. erityispainos: Luku 12 Nide 5 s. 0014

Portugalink. erityispainos: Luku 12 Nide 5 s. 0014

Suomenk. erityispainos Alue 12 Nide 2 s. 0073

Ruotsink. erityispainos Alue 12 Nide 2 s. 0073



NEUVOSTON DIREKTIIVI, annettu 5 päivänä joulukuuta 1985, korvaavien polttoaineen osien bensiinissä käytöllä saatavasta raakaöljyn säästöstä (85/536/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että perustamissopimuksen 2 artiklan mukaan yhteisön päämääränä on erityisesti edistää koko yhteisössä taloudellisen toiminnan sopusuhtaista kehitystä, jatkuvaa ja tasapainoista kasvua ja vakauden lisääntymistä, nykyisessä energiatilanteessa yhteisön riippuvuuden väheneminen raakaöljyn maahantuonnista edistää tehokkaasti näiden päämäärien toteuttamista, bensiinin sisältämän lyijyn vähentäminen ja poistaminen voidaan osittain korvata käyttämällä korvaavia polttoaineen osia bensiinissä, ja tällaisilla osilla voidaan myös auttaa vähentämään jalostuksessa lyijyttömän bensiinin valmistukseen tarvittavan raakaöljyn liiallista kulutusta, bensiini, jota käytetään ottomoottoreilla toimivissa ajoneuvoissa, on tärkeä öljynkulutuksen ala yhteisössä, raakaöljyn käyttöä ottomoottoreilla toimivien ajoneuvojen bensiinin valmistuksessa voidaan vähentää sekoittamalla hiilivetybensiiniin polttoaineen korvaavia osia, yhä monimutkaisempien jalostusmenetelmien ja petrokemiallisten tuotteiden kehittämiseksi vaaditaan, että kyseisenlaiset tuotteet osoitetaan, mikäli mahdollista, oikeaan käyttöön, ja on suotavaa luoda säännöt tämän aikaansaamiseksi, korvaavia polttoaineen osia voidaan tuottaa muista raaka-aineista kuin raakaöljystä sekä yhteisössä että yhteisön ulkopuolella ja siten laajentaa ottomoottorien polttoaineiden tuotannon raaka-ainepohjaa, tässä direktiivissä määriteltyjen korvaavien polttoaineen osien kanssa sekoitetun bensiinin jakelu ja käyttö ei vaadi lainkaan tai vaatii vain vähäisiä muutoksia nykyisiin bensiinin jakelujärjestelmiin, eikä mitään muutosta vaadita nykyisiin, bensiinikäyttöisiksi suunnitelluilla ottomoottoreilla toimiviin ajoneuvoihin, tässä direktiivissä määriteltyjen seosten jakeluun ja polttoon ei liity turvallisuus-, terveys- tai ympäristövaaroja, jotka merkittävästi eroaisivat nykyisin yhteisössä moottoriajoneuvoille myytävän bensiinin vaaroista, raakaöljyn säästötavoitteen vuoksi on suotavaa, että ottomoottoreilla toimivien ajoneuvojen käyttövoimaksi sopivien seosten valmistukselle, jakelulle, myynnille ja käytölle ei aseteta mitään esteitä, rajan yli tapahtuvassa liikenteessä vaaditaan, että moottoriajoneuvojen käyttäjille tarjotaan sopivia polttoaineita moottoriajoneuvojaan varten kaikkialla yhteisössä ja että mahdolliset käyttäjät voivat erottaa polttoaineet, joihin tätä direktiiviä sovelletaan, muista polttoaineista, joita voidaan käyttää vain erityisesti suunnitelluissa ja sovitetuissa ajoneuvoissa, tieteen ja tekniikan kehityksen takia voi olla tarpeen muuttaa tämän direktiivin liitettä; olisi perustettava menettely tällaisten muutosten mahdolliseksi tekemiseksi, ja perustamissopimuksessa ei ole annettu tätä varten muita tarvittavia valtuuksia kuin 235 artiklassa olevat, ON ANTANUT TÄMÄN DIREKTIIVIN: 1 artikla Jäsenvaltiot eivät saa estää, rajoittaa tai vastustaa oxygenaattisisällön perusteella bensiinin tuotantoa, markkinoille saattamista ja vapaata liikkumista, kun on kysymys bensiinisekoitteesta, joka sisältää liitteen mukaisia ja liitteessä olevassa II osan A sarakkeessa määrätyissä rajoissa pysyviä orgaanisia oxygenaattiyhdisteitä. Näitä polttoaineseoksia on voitava käyttää täysin turvallisesti ja samanlaisella suorituskyvyllä kuin nykyisin käytettävää tai myytäväksi tarjottavaa bensiiniä, jota käytetään ottomoottoreilla toimivissa ajoneuvoissa ilman, että tarvitaan tällaisten ajoneuvojen muuttamista millään tavoin. 2 artikla Tässä direktiivissä "bensiinillä" tarkoitetaan mitä tahansa olennaisesti nestemäisistä hiilivedyistä koostuvaa sekoitusta, jota voidaan käyttää ottomoottoreissa. 3 artikla Yleisölle tarkoitetut moottoripolttoaineen myynnin pumput, joissa tarjotaan orgaanisia oxygenaattiyhdisteitä sisältävää moottoripolttoainetta suurempina pitoisuuksina kuin liitteessä olevassa II osan B sarakkeessa asetetuissa rajoissa, on merkittävä hyvin selvästi, ottamalla vastaavasti huomioon erityisesti moottoripolttoaineiden lämpöarvon vaihtelut. 4 artikla Liitettä voidaan muuttaa 5 ja 6 artiklassa säädetyn menettelyn mukaisesti. 5 artikla 1. Perustetaan komitea, jonka tehtävänä on käsitellä liitteen mukauttamista tieteen ja tekniikan kehitykseen, jäljempänä "komitea". 2. Komitea on myös toimivaltainen tutkimaan polttoaineen korvaavia osia, joita tämä direktiivi ei koske, mutta sillä ei ole oikeutta soveltaa 6 artiklassa säädettyä menettelyä. 3. Komiteassa on jäsenvaltioiden edustajat ja puheenjohtajana komission edustaja. Puheenjohtaja kutsuu sen koolle joko omasta aloitteestaan tai jäsenvaltion edustajan pyynnöstä. 4. Komitea vahvistaa työjärjestyksensä. 6 artikla 1. Jos tässä artiklassa säädettyä menettelyä on noudatettava, asian saattaa komitean käsiteltäväksi puheenjohtaja omasta aloitteestaan tai jäsenvaltion edustajan pyynnöstä. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan sellaisella 45 äänen enemmistöllä, joka saadaan kun jäsenvaltioiden edustajien äänet painotetaan yhteisön perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole päättänyt toimenpiteistä kolmen kuukauden kuluessa siitä, kun asia tuli vireille neuvostossa, komissio tekee päätöksen ehdotetuista toimenpiteistä, ja niitä sovelletaan välittömästi. 7 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset, mukaan lukien liitteessä tarkoitettuja testaus- ja mittausmenetelmiä koskevat määräykset, voimaan 1 päivään tammikuuta 1988 mennessä. Niiden on ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 8 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä joulukuuta 1985. Neuvoston puolesta Puheenjohtaja J.-C. JUNCKER () EYVL N:o C 229, 2.9.1982, s. 4 () EYVL N:o C 96, 11.4.1983, s. 89 () EYVL N:o C 33, 7.2.1983, s. 1 LIITE I MÄÄRITELMÄT Metanoli, etanoli, isopropyylialkoholi (propaani-2-o1), butyylialkoholi (butaani-1-o1), sekundaarinen butyylialkoholi (butaani-2-o1), tertiäärinen butyylialkoholi (TBA 2-metyylipropaani-2-o1), isobutyylialkoholi (2-metyyli-1-propanoli), muut monoalkoholit, joiden tislauksen loppupiste ei ole korkeampi kuin kansallisissa määritelmissä asetettu tislauksen loppupiste tai niiden puuttuessa moottoripolttoaineiden teollisten määritelmien mukainen tislauksen loppupiste, ja metyylitertiääributyylieetteri (MTBE tert-butoxymetaani) ja tertiääriamyylimetyylieetteri (TAME 2-metoksi-2-metyylibutaani), etyylitertiääributyylieetteri (ETBE 2-etoksi-2-metyylipropaani) ja muut eetterit (R1-O-R2), joiden tislauksen loppupiste ei ole korkeampi kuin kansallisissa määritelmissä asetettu tislauksen loppupiste tai näiden puuttuessa teollisten määritelmien mukainen tislauksen loppupiste moottoripolttoaineille, joiden molekyylit sisältävät vähintään viisi hiiliatomia, ovat nykyisin hyväksyttäviä orgaanisia oxygenaatteja käytettäväksi polttoaineen korvaavina osina tai moottoripolttoaineen stabilointiaineena. Myös näiden yhdisteiden seokset ovat hyväksyttäviä. "Stabilointiaineilla" tarkoitetaan tiettyjä ensimmäisessä alakohdassa tarkoitettuja aineita, joita lisätään auttamaan polttoaineen bensiinin/korvaavien osaseosten vaiheseparoituvuuden estämistä. II SEOSTEN KOOSTUMUS Jäsenvaltioiden on 1 artiklan mukaisesti sallittava orgaanisten oxygenaattiyhdisteiden tilavuuspitoisuudet, jotka ovat A sarakkeessa esitettyjen rajojen mukaiset. Jäsenvaltiot voivat sallia näiden rajojen mukaisia orgaanisia oxygenaattiyhdisteitä suuremmat pitoisuudet. Vaatimus pumppujen merkitsemisestä 3 artiklassa esitetyllä tavalla koskee orgaanisten oxygenaattiyhdisteiden pitoisuuksia, jotka ovat korkeampia kuin B sarakkeessa ilmaistut rajat. >TAULUKON PAIKKA> Tämä direktiivi ei koske muiden osien kuin I kohdassa määriteltyjen lisäaineiden vähemmän kuin 0,5 % kokonaispitoisuuksina käyttöä. III VAATIMUKSET Nykyisten moottoripolttoaineiden tekniset määritelmät on määritelty tällä hetkellä jäsenvaltioissa kansallisin standardein tai mikäli niitä ei ole, teollisin määritelmin. Orgaanisten oxygenaattiyhdisteiden kanssa sekoitetun bensiinin on täytettävä niihin polttoainetyyppeihin sovellettavat tekniset määritelmät, joita seokset on tarkoitettu korvaamaan. Lisäksi bensiinin ja orgaanisten oxygenaattiyhdisteiden seosten erityisiin ominaisuuksiin (esimerkiksi veden sietoon, hygroskooppisuuteen, materiaalin yhteensopivuuteen ja vahingollisiin epäpuhtauksiin, mukaan lukien orgaaniseen happopitoisuuteen, kuparipitoisuuteen jne.) liittyvät määritelmät otetaan huomioon, ja pitoisuusrajat voidaan asettaa näille seoksille asianmukaisten standardoinnista vastaavien toimielinten toimesta tai mikäli niitä ei ole, teollisten järjestöjen toimesta.